CELEX: 32005D0605
Language: mt
Date: 2005-08-04 00:00:00
Title: 2005/605/KE: Deċiżjoni tal-Kummissjoni ta’ l- 4 ta’ Awwissu 2005 li temenda d-Deċi ¿joni 93/195/KEE dwar il-kundizzjonijiet tas-saħħa ta’ l-annimali u ċ-ċertifikazzjoni veterinarja għad-dħul mill-ġdid ta’ żwiemel reġistrati għat-tlielaq, kompetizzjonijiet u avvenimenti kulturali wara l-esportazzjoni temporanja (notifikata taħt dokument numru C(2005) 2933) Test b'rilevanza għaż-ŻEE.

12.12.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  262
               
            DEĊIŻJONI TAL-KUMMISSJONI
      ta’ l-4 ta’ Awwissu 2005
      li temenda d-Deċi ¿joni 93/195/KEE dwar il-kundizzjonijiet tas-saħħa ta’ l-annimali u ċ-ċertifikazzjoni veterinarja għad-dħul mill-ġdid ta’ żwiemel reġistrati għat-tlielaq, kompetizzjonijiet u avvenimenti kulturali wara l-esportazzjoni temporanja
      (notifikata taħt dokument numru C(2005) 2933)
      (Test b'relevanza għaż-ŻEE)
      (2005/605/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 90/426/KEE tas-26 ta' Ġunju 1990 dwar il-kundizzjonijiet tas-saħħa ta' l-annimali li jirregolaw il-moviment u l-importazzjoni minn pajjiżi terzi ta' l-ekwini (1), partikolarment l-Artikolu 19 (ii) tagħha,
      Billi:
      
                  (1)
               
               
                  Skond ir-regoli ġenerali stipulati fl-Anness II tad-Deċiżjoni tal-Kummissjoni 93/195/KEE (2) d-dħul mill-ġdid ta’ żwiemel reġistrati għat-tlielaq, kompetizzjoni u avvenimenti kulturali wara esportazzjoni temporanja huwa ristrett għal żwiemel miżmuma għal inqas minn 30 jum f’wieħed mill-pajjiżi terzi elenkati fl-istess grupp fl-Anness I ma’ dik id-Deċiżjoni.
               
            
                  (2)
               
               
                  Meta wieħed jikkunsidra l-grad ta’ superviżjoni veterinarja u l-fatt li ż-żwiemel ikkonċernati jinżammu separati mill-annimali f'qagħda ta’ saħħa inferjuri, il-perjodu ta’ esportazzjoni temporanja għandu jiġi estiż għal inqas minn 90 jum u l-kundizzjonijiet tas-saħħa ta’ l-annimali u ċ-ċertifikazzjoni veterinarja għandhom ikunu stipulati kif jixraq għad-dħul mill-ġdid taż-żwiemel reġistrati wara l-esportazzjoni temporanja biex jipparteċipaw fi tlielaq taż-żwiemel, kompetizzjonijiet jew avvenimenti kulturali speċifiċi li jseħħu fil-Kanada jew fl-Istati Uniti ta’ l-Amerika.
               
            
                  (3)
               
               
                  Fl-2005 l-iSpanish Riding School ta' Vjenna se ttella' preżentazzjonijiet fl-Istati Uniti ta’ l-Amerika, biex tfakkar is-60 anniversarju tas-salvataġġ tal-Lipizzaner Awstrijak mill-General George Patton fi tmiem it-tieni Gwerra Dinjija. Dawk il-preżentazzjonijiet għandhom jitqiesu bħala avveniment ekwestri speċifiku li jikkwalifika għall-applikazzjoni tal-kundizzjonijiet specifiċi tad-dħul mill-ġdid.
               
            
                  (4)
               
               
                  Id-Deciżjoni Nru. 93/195/KEE għandha tiġi emendata kif jixraq.
               
            
                  (5)
               
               
                  Il-miżuri previsti f'din id-Deciżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 93/195/KEE hija emendata kif ġej:
      
                  1.
               
               
                  Fl-Artikolu 1, it-tielet inċiż jinbidel b'dan li ġej:
                  
                              “—
                           
                           
                              ħadu sehem fi tlielaq, kompetizzjonijiet jew avvenimenti kulturali speċifiċi fil-Kanada jew fl-Istati Uniti ta' l-Amerika u jissodisfaw ir-rekwiżiti stipulati f'ċertifikat tas-saħħa skond il-mudell taċ-ċertifikat tas-saħħa stipulat fl-Anness III ma' din id-Deċiżjoni.”
                           
                        
            
                  2.
               
               
                  L-Anness III jinbidel bit-test li hemm fl-Anness ma’ din id-Deċiżjoni.
               
            Artikolu 2
      Din id-Deċiżjoni hija indirizzata lill-Istati Membri.
      
         Magħmul fi Brussell, nhar l-4 ta’ Awwissu 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 224, 18.8.1990, p. 42. Direttiva kif emendata l-aħħar bid-Direttiva 2004/68/KE (ĠU L 139, 30.4.2004, p. 321).
      
         (2)  ĠU L 86, 6.4.1993, p. 1. Deċiżjoni kif emendata l-aħħar bir-Regolament Nru 2004/211/KE (ĠU L 73, 11.3.2004, p. 1).
      
         ANNESS
         
            
               ANNESS III
               Test ta 'immaġni
               
                  ĊERTIFIKAT TAS-SAĦĦA
                  għad-dħul mill-ġdid ta’ żwiemel reġistrati wara l-esportazzjoni temporanjalejn il-Kanada jew l-Istati Uniti ta’ l-Amerika għal inqas minn 90 jum sabiex jipparteċipaw fitlielaq, kompetizzjonijiet jew avvenimenti kulturali speċifiċi
                  Nru taċ-ċertifikat:
                  Avveniment speċifiku:
                  Preżentazzjonijiet fl-Istati Uniti ta’ l-Amerika fl-2005 mill-iSpanish Riding School ta’ Vjenna biex tfakkar is-60 anniversarju tas-salvataġġ tal-Lipizzaner Awstrijak mill-Ġeneral George Patton.
                  Pajjiż terz ta’ esportazzjoni:
                  (daħħal l-isem tal-pajjiż)
                  Ministeru responsabbli:
                  (daħħal l-isem tal-Ministeru)
                  I. Identifikazzjoni taż-żiemel
                  (a) Nru tad-dokument ta’ identifikazzjoni
                  (b) Ivvalidat minn:
                  (isem l-awtorità kompetenti)
                  II. L-orġini taż-żiemel
                  Iż-żiemel għandu jintbagħat minn:
                  (post tat-tluq)
                  għal:
                  (post ta’ destinazzjoni)
                  bl-ajru:
                  (agħti n-numru tat-titjira)
                  Isem u indirizz ta’ min jikkunsinna:
                  Isem u indirizz tar-riċevitur:
                  III. Informazzjoni sanitarja
                  Jiena, is-sottoskritt, niċċertifika li ż-żiemel deskritt hawn fuq jissodisfa r-rekwiżiti li ġejjin:
                  (a) jiġi minn pajjiż fejn il-mard li ġej huwa notifikabbli obbligatorjament: id-deni Afrikan taż-żwiemel, id-dourine, il-glanders, l-enċefalomjelite ekwina (tat-tipi kollha inkluża l-enċefalomjelite ekwina Venezwelana), l-anemija ekwina li tinfetta, l-istomatite vesikulari, ir-rabja, l-antraċe;
                  (b) ġie eżaminat u ma wera l-ebda sinjal kliniku ta’ mard (1) ;
                  (c) mhux maħsub għall-qatla taħt programm nazzjonali ta’ qirda ta’ mard kontaġġuż jew li jinfetta;
                  (d) Mid-dħul fil-pajjiż tat-tluq, kien resident fi stabbilimenti taħt superviżjoni veterinarja, akkomodat fi stalel separati mingħajr kuntatt ma’ ekwini f’ qagħda inferjuri tas-saħħa.
               
               Test ta 'immaġni
               
                  (e) jiġi mit-territorju jew fil-każ ta’ reġjonalizzazzjoni uffiċjali skond il-leġiżlazzjoni Komunitarja minn parti tat-territorju ta’ pajjiż terz li fih:
                  (i) l-enċefalomjelite ekwina Venezwelana ma dehritx matul l-aħħar sentejn,
                  (ii) id-dourine ma dehritx matul l-aħħar sitt xhur,
                  (iii) il-glanders ma deherx matul l-aħħar sitt xhur,
                  (f) ma jiġix mit-territorju jew parti mit-territorju ta’ pajjiż terz meqjus, skond il-leġiżlazzjoni Komunitarja, bħala infettat bid-deni Afrikan taż-żwiemel;
                  (g) ma jiġix minn stabbiliment li kien soġġett għal projbizzjoni għal raġunijiet ta’ saħħa ta’ l-annimali u lanqas ma kellu kuntatt ma’ ewkini minn stabbiliment li kien soġġett għal projbizzjoni għal raġunijiet ta’ saħħa ta’ l-annimali li stipulaw il-kundizzjonijiet li ġejjin:
                  (i) Jekk mhux l-annimali kollha ta’ l-ispeċi suxxetibbli għal marda jew iktar imsemmija minn hawn ‘il quddiem tneħħew mill-istabbiliment, il-projbizzjoni damet għal:
                  sitt xhur fil-każ ta’ enċefalomjelite ekwina, li tibda mill-ġurnata li fiha l-ekwini li jsofru mill-marda jkunu maqtula jew imneħħija mill-istabbiliment,
                  perjodu meħtieġ biex jitwettqu żewġ testijiet Coggins tliet xhur minn xulxin li taw riżultati negattivi fuq kampjuni meħudin mill-annimali li fadal wara li kienu maqtula l-annimali infettati, fil-każ ta’ anemija ekwina infettata,
                  -xahar mill-aħħar każ irreġistrat, fil-każ ta’ rabja,
                  ħmistax mill-aħħar każ irreġsitrat, fil-każ ta’ antraċe.
                  (ii) Jekk l-annimali kollha ta’ l-ispeċi suxxetibbli għall-marda nqatlu jew tneħħew mill-istabbiliment, il-perjodu ta’ projbizzjoni għandu jkun ta’ 30 jum, jew ta’ li 15-il jum fil-każ ta’ antraċe, li jibdew mill-ġurnata meta l-istabbiliment tnaddaf u ġie ddiżinfettat wara l-qerda jew tneħħija ta’ l-annimali.
                  (h) jiġi minn stabbiliment li
                  (i) jew kien suġġett għal ordni ta’ projbizzjoni għal stomatite vesikulari u l-annimal ma kellux kuntatt ma’ ekwini minn stabbiliment li kien suġġett għal din l-ordni ta’ projbizzjoni matul is-sitt xhur li għaddew (2),
                  jew
                  (ii) kien mingħajr stomatite vesikulari matul it-30 ġurnata qabel it-tluq u protett minn insetti li jittrażmettu l-mard matul dawk it-30 ġurnata qabel it-tluq u fejn kien sottopost għal wieħed minn dawn it-testijiet tas-saħħa mwettqa fuq kampjun tad-demm meħud mhux qabel 21 jum wara il-bidu tal-perjodu tal-protezzjoni mill-insetti li jittrażmettu l-mard.
                  test tan-newtralizzazzjoni tal-virus li jagħti riżultat negattiv f’dilwizjoni ta’ serum ta’ 1 f’12 (2),
                  jew
                  test seroloġiku mwettaq u jagħti riżultati negattivi skond il-Kapitolu 2.1.2 tal-Manwal għat-Testijiet Dijanjostiċi u Tilqim għall-Annimali ta’ l-art ta’ l-Organizzazzjoni Dinjija għas-Saħħa ta’ l-Annimali (OIE) (2);
                  (i) a fejn naf jien, ma kienx f’kuntatt ma’ ekwini li jsofru minn mard li jinfetta jew kontaġġuż fil-15-il jum qabel din id-dikjarazzjoni.
               
               Test ta 'immaġni
               
                  IV. Informazzjoni dwar residenza u kwarantina
                  (a) Iż-żiemel daħal fit-territorju tal-pajjiż tat-tluq fil- (daħħal id-data)
                  (b) Iż-żiemel wasal mill-pajjiż tat-tluq minn Stat Membru tal-Komunità Ewropea (2) jew µminn … (2) (daħħal l-isem tal-pajjiż minn fejn iż-żiemel wasal fil-pajjiż ta’ l-esportazzjoni), dan ta’ l-aħħar hu wieħed mill-pajjiżi ta’ l-Amerika ta’ Fuq elenkati fil-Grupp Ċ fl-Anness I tad-Deċiżjoni 2004/211/KE.
                  (c) Iż-żiemel daħal fit-territorju tal-pajjiż tat-tluq taħt kundizzjonijiet tas-saħħa ta’ l-annimali li jkunu għallinqas stretti daqs dawk stipulati f’dan iċ-ċertifikat.
                  (d) Sa fejn jista’ jkun aċċertat u bbażat fuq id-dikjarazzjoni mehmuża (li hi parti miċ-ċertifikat) mis-sid (2) jew mir-rappreżentant tas-sid (2) taż-żiemel, iż-żiemel ma kienx kontinwament barra mill-Komunità Ewropea għal 90 jum jew iktar, inkluża d-data tar-ritorn skedat skond dan iċ-ċertifikat, u ma kienx barra mill-pajjiżi msemmija hawn fuq.
                  V. Iż-żiemel se jintbagħat f’vettura mnaddfa u diżinfettata minn qabel b’diżinfettant rikonnoxxut uffiċjalment mill-pajjiż tat-tluq u ddiżinjata b’mod li l-ħmieġ, l-iskart u l-għalf ma jistgħux joħorġu matul it-trasport.
                  VI. Iċ-ċertifikat jgħodd għal għaxart ijiem.
                  Data
                  Post
                  Timbru u firma tal-veterinarju uffiċjali (*)
                  Isem u kariga b’ittri kbar
                  (*) Il-kulur tat-timbru u tal-firma għandu jkun differenti minn dak tal-mudell stampat.
               
               Test ta 'immaġni
               
                  DIKJARAZZJONI
                  Jiena, is-sottoskritt
                  (daħħal isem is-sid (2) jew rappreżentant (2) tas-sid taż-żiemel deskritt hawn fuq b’ittri kbar)
                  niddikjara li:
                  iż-żiemel se jintbagħat direttament mill-istabbiliment tat-tluq lejn l-istabbiliment tad-destinazzjoni mingħajr ma jagħmel kuntatt ma’ ekwini oħra li mhumiexfl-istess qagħda ta’ saħħa;
                  iż-żiemel huwa mċaqlaq biss bejn stabbilimenti taħt is-superviżjoni ta’ l-awtoritajiet ċentrali kompetenti tal-pajjiż tat-tluq;
                  iż-żiemel kien esportat minn Stat Membru ta’ l-Unjoni Ewropea fil- (daħħal id-data).
                  (Post, data)
                  (Firma)
                  (1) Il-kulur tat-timbru u tal-firma għandu jkun differenti minn dak tal-mudell stampat.
                  (2) Ħassar fejn meħtieġ.